
Text rozhodnutia
Súd: Krajský súd Košice Spisová značka: 3K/18/2003 Identifikačné číslo súdneho spisu: 7003897979 Dátum vydania rozhodnutia: 14. 04. 2016 Meno a priezvisko sudcu, VSÚ: JUDr. Roman Rizman ECLI: ECLI:SK:KSKE:2016:7003897979.2 Uznesenie Krajský súd v Košiciach v konkurznej veci úpadcu: Priemyselná výrobňa krmív, s.r.o., Kendice 146, IČO: 36 457 388, takto r o z h o d o l : Z r u š u j e konkurz vyhlásený na majetok úpadcu: Priemyselná výrobňa krmív, s.r.o., Kendice 146, IČO: 36 457 388. Z b a v u j e doc. Ing. Alexandru Chapčákovú, PhD., U. XX, P. funkcie správcu konkurznej podstaty. o d ô v o d n e n i e : Krajský súd v Košiciach uznesením zo dňa 26.6.2003, č. k. 3K/18/2003-20 vyhlásil konkurz na majetok dlžníka a za správcu konkurznej podstaty ustanovil JUDr. Ing. Dezidera Jančíka, E. 2, P.. Uznesením zo dňa 20.4.2004, č. k. 3K/18/2003-69 súd do funkcie nového správcu konkurznej podstaty ustanovil Ing. Alexandru Chapčákovú, PhD., U. XX, P.. Po speňažení majetku a schválení konečnej správy súd rozvrhovým uznesením rozvrhol výťažok. Podaním doručeným súdu dňa 6.11.2015 správca konkurznej podstaty oznámil súdu, že rozvrhové uznesenie splnil. Podľa § 44 ods. 1 písm. b) ZKV súd zruší uznesením konkurz, v ktorom nedošlo k potvrdeniu núteného vyrovnania po splnení rozvrhového uznesenia. Z uvedených dôvodov súd konkurz zrušil a zároveň podľa § 44 ods. 4 ZKV zbavil správcu jeho funkcie. O odmene správcu bolo rozhodnuté rozvrhovým uznesením. Správca je povinný písomne oznámiť súdu do 30 dní od právoplatnosti zrušenia konkurzu, či uzavrel účtovné knihy a zostavil účtovnú závierku. Poučenie: Proti tomuto uzneseniu možno podať odvolanie do 30 dní odo dňa jeho zverejnenia v Obchodnom vestníku na Krajský súd v Košiciach.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7003897979.2 (dáta aktuálne k 6. 11. 2026). Záväzné je znenie zverejnené súdom.




